Antibiotika u 5 rocnej dcerky
Dobry den dcerka bere od pondelka antibiotika na hrdlo ( herpesin 400) este ma par tabletiek na dobratie. A dostala aj krem lebo sa jej urobili vyrazky na nohe. ( Baneocin )  Ale uz jej viac menej nic neni.Cely tyzden bola doma. A zajtra by sme ju radi zobrali na kupalisko. Bolo by to mozne? Dakujem
Dobrý deň.
Ďakujeme za Vašu otázku.
Liek Herpesin 400 obsahuje liečivo aciklovir, ktorý zaraďujeme medzi antivirotiká, nie antibiotiká. Je určený na liečbu vírusových ochorení ako sú: liečba infekcií kože a slizníc vyvolaných vírusom Herpes simplex typ 1 a 2, liečba infekcií vyvolaných vírusom Varicella (ovčie kiahne) a vírusom Herpes zoster (pásový opar). Bolesť hrdla môžu spôsobiť aj herpetické vírusy. Herpes simplex môže spôsobiť okrem oparu aj veľmi bolestivú herpetickú angínu. Liek Herpesin 400 môže vyvolať fotosenzitivitu, z toho dôvodu je potrebné vyvarovať sa intenzívnemu UV žiareniu. Pokiaľ je nutný pobyt na slnku, je potrebné kožu vhodne chrániť použitím prípravkov s SPF 50.  Keďže uvádzate, že dcérka mala na nohách aj kožnú vyrážku, na verejné kúpalisko Vám odporúčam ísť až po úplnom vymiznutí príznakov, aby nedošlo ku ďalšiemu infikovaniu pokožky v mieste vyrážok. Taktiež, aby nedošlo k fotosenzitivite vplyvom lieku herpesin 400. Kožná masť Baneocin je antibiotikum na lokálne použitie. Obsahuje dve antibiotiká, neomycín a bacitracín, ktoré pôsobia proti širokému spektru baktérií, ktoré spôsobujú infekciu.
Prajem pekný zvyšok dňa.
S pozdravom,
PharmDr. Lucia Kubáňová